Roderich Bidder

Roderich Bidder (21. november 1886 Laiuse – 20. detsember 1970 Kiel) oli Eesti vaimulik.

Ta õppis 1907–1914 Tartu ülikooli usuteaduskonnas. Oli prooviaastal Risti, Lääne-Nigula ja Viru-Nigula kogudustes. Ordineeriti õpetajaks 24. novembril 1915.

Oli aastatel 1916–1923 Risti koguduse õpetajaks. Oli aastatel 1923–1929 Nissi Maarja koguduse õpetaja. Aastatel 1930–1939 teenis õpetajana Tallinna Peeteli kogudust. Ta pidas jumalateenistusi ka Audaku leprosooriumis"Hospidalitõbi". Rahvaleht, 19. veebruar 1936, nr. 22, lk. 4..

Vabastati Eesti kodakondsusest Vabariigi Valitsuse poolt 9. novembril 1939, tema viimane elukoht Eestis oli Preesi 6 Tallinnashttps://www.digar.ee/viewer/et/nlib-digar:379220/325979/page/20. Läks aastal 1939 SaksamaaleKonrad Veem Eesti Vaba Rahvakirik Dokumentatsioon ja leksikon EVR Stockholm 1988. Aastal 1939 oli vikaarpastoriks Brombergis (praegu Bydgoszcz, Kujawy-Pomorze vojevoodkonna üheks keskuseks, kus on vojevoodi residents; teises, Torunis asub vojevoodkonna volikogu), 1940–1945 pastoriks Brombergi Kristuse kirikus. 1945–1951 tegutses asepastorina Schleswig-Holsteini kogudustes (Flensburgi Mürwiki linnaosa koguduses, Flensburgi Maria kirikus, Querni koguduses Schleswig-Flensburgi maakonnas). Aastal 1951 jäi emerituuriLexikon deutschbaltischer Theologen seit 1920. Bearbeitet von Wilhelm Neander. 2 auflage 1988, bearbeitet von C. Helmut Intelmann. 

 Isiklikku 
Tema isa, praost Paul Roderich Bidder oli Laiuse koguduse õpetaja. Vend Alfred Bidder oli vaimulikuks Tallinna Toomkoguduses. Tema vanaisa Georg Friedrich Karl Heinrich von Bidder oli baltisaksa füsioloog ja anatoom, Tartu Ülikooli arstiteaduskonna professor ja Tartu Ülikooli rektor aastatel 1858–1865. Tema onu Friedrich Ernst Bidder oli samuti arstiteadlane.

 Viited 

Kategooria:Nissi Maarja koguduse vaimulikud
Kategooria:Risti koguduse vaimulikud
Kategooria:Tallinna Peeteli koguduse vaimulikud
Kategooria:Eestimaa vaimulikud
Kategooria:Tallinna linnavolikogu liikmed
Kategooria:Tartu Ülikooli usuteaduskonna vilistlased
Kategooria:Sündinud 1886
Kategooria:Surnud 1970
Kategooria:Baltisakslased